Diari Oficial de la Generalitat Valenciana


Sumari del DOGV 6471, del 02-03-2011 (2011/2419)

RESOLUCIÓ de 14 de febrer de 2011, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució de 7 de juny de 2010, sobre delegació de funcions en matèria de certificació.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6471

Data del DOGV
:   02-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2419


Data del document
:   14-02-2011

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * competència administrativa
    * delegació de poders

RESOLUCIÓ de 14 de febrer de 2011, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució de 7 de juny de 2010, sobre delegació de funcions en matèria de certificació. [2011/2419]  
Mitjançant la Resolució de 7 de juny de 2010, del director general de l'IMPIVA (DOCV núm. 6290, de 16 de juny de 2010) es delegaren determinades funcions pròpies de la Direcció General de l'IMPIVA en els directors, els caps d'àrea i els caps de servei de l'Institut, entre estes la de verificar el compliment de tots els requisits exigits en els expedients d'ajudes integrats en els programes gestionats.  
Amb posterioritat, la Direcció General d'Economia, en qualitat d'organisme intermedi dels programes operatius FEDER i FSE CV 2007-2013, va delegar en l'IMPIVA la tasca de verificació administrativa establida en l'article 13 del Reglament (CE) 1828/2006, que passa a la condició d'organisme col·laborador en verificació administrativa. L'esmentada delegació implica que la verificació haurà de ser realitzada per personal independent d'aquell que intervinga en el procés de selecció i concessió de les subvencions, d'ací que resulte necessari ampliar el col·lectiu susceptible de participar en les distintes fases que comprenen la gestió global del procediment de subvencions.  
Fetes les consideracions anteriors i de conformitat amb el que s'ha previst en l'article 63 de la Llei 5/1983, de 30 de desembre, del Consell; en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 9.4 del Decret 111/2004, de 2 de juliol, del Consell de la Generalitat, pel qual s'aprova el Reglament de l'Institut de la Petita i Mitjana Indústria de la Generalitat Valenciana (IMPIVA), resolc:   
Primer  
Modificar la Resolució de 7 de juny de 2010, del director general de l'IMPIVA, sobre delegació de funcions en matèria de certificació (DOCV núm. 6290, de 16 de juny de 2010) en el sentit d'incloure els caps de departament de l'IMPIVA com a òrgans en els quals es delega la funció de verificar el compliment de tots els requisits exigits en els expedients d'ajudes integrats en els programes de l'IMPIVA.  
Segon  
La delegació de facultats a què es referix la present resolució s'entén sense perjudici que, en qualsevol moment, l'òrgan delegant puga demanar el coneixement i la resolució de qualsevol assumpte o expedient dels compresos en esta.  
Tercer  
La present resolució tindrà efectes des del dia de hui.  
València, 14 de febrer de 2011.- El director general de l'IMPIVA: Daniel Moragues Tortosa.